Komisijos reglamentas (EB) Nr. 162/2003
2003 m. sausio 30 d.
dėl leidimo naudoti pašarų priedą
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų [1] su paskutiniais pakeitimais, padarytais Tarybos reglamentu (EB) Nr. 1756/2002 [2] ypač į jos 9 straipsnį,
kadangi:
(1) Remiantis Direktyvos 70/524/EEB 2 straipsnio aaa punktu, leidimai išleisti kokcidiostatus į apyvartą turi būti susieti su asmeniu, atsakingu už jų išleidimą į apyvartą. Tokie įgaliojimai gali būti suteikiami 10 metų, jeigu įvykdomi visi tos direktyvos 3a straipsnyje nustatyti reikalavimai,
(2) Įvertinus prašymą dėl leidimo, pateiktą dėl šio reglamento priede nurodyto kokcidiostato preparato, akivaizdu, kad Direktyvos 70/524/EEB 3a straipsnyje nurodyti reikalavimai yra įvykdyti. Todėl kokcidiostato preparatui gali būti suteiktas leidimas ir jį galima įtraukti į leistinų pašarų priedų sąrašo, nurodyto tos direktyvos 9t straipsnio b punkte, I skyrių.
(3) Gyvūnų mitybos mokslinis komitetas pareiškė teigiamą nuomonę dėl kokciodisostato preparato saugos ir teigiamos įtakos gyvūnų auginimui, atsižvelgiant į šio reglamento priede nurodytas sąlygas.
(4) Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Šio reglamento priede pateikiamą preparatą, priklausantį kokcidiostatų ir kitų vaistinių medžiagų grupei, leidžiama naudoti kaip priedą gyvūnų mityboje tame priede nustatytomis sąlygomis.
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. sausio 30 d.